**Ministru kabineta noteikumu projekta „Grozījumi Ministru kabineta**

**2010.gada 10.oktobra noteikumos Nr.976 „Noteikumi par brīvprātīgu pievienošanos valsts sociālajai apdrošināšanai””**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks  | Ministru kabineta noteikumu projekts „Grozījumi Ministru kabineta 2010.gada 10.oktobra noteikumos Nr.976 „Noteikumi par brīvprātīgu pievienošanos valsts sociālajai apdrošināšanai”” (turpmāk – noteikumu projekts) izstrādāts atbilstoši Saeimā 2019.gada 3.aprīlī pieņemtajam likumam „Grozījumi likumā „Par valsts sociālo apdrošināšanu”” (stājās spēkā 2019.gada 13.aprīlī), kurā paredzēta iespēja diasporas locekļiem brīvprātīgi pievienoties pensiju apdrošināšanai. Noteikumu projekts nosaka kārtību, kādā diasporas locekļi brīvprātīgi pievienojas pensiju apdrošināšanai.Paredzēts, ka noteikumi stāsies spēkā vispārējā kārtībā pēc to pieņemšanas Ministru kabinetā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par valsts sociālo apdrošināšanu”” (turpmāk – Likums) 5.panta 3.4 daļā ietverts deleģējums Ministru kabinetam noteikt kārtību, kādā brīvprātīgi pensiju apdrošināšanai var pievienoties diasporas locekļi.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Ministru kabineta 2010. gada 12. oktobra noteikumi Nr. 976 “Noteikumi par brīvprātīgu pievienošanos valsts sociālajai apdrošināšanai” (turpmāk – noteikumi Nr. 976) nosaka kārtību, kādā personas brīvprātīgi pievienojas pensiju apdrošināšanai.Diasporas likuma 1.panta 1.punkts nosaka, ka diaspora ir ārpus Latvijas pastāvīgi dzīvojošie Latvijas pilsoņi, latvieši un citi, kam ir saikne ar Latviju, kā arī viņu ģimenes locekļi. Viens no Diasporas likuma mērķiem ir izstrādāt un īstenot sistēmisku un pastāvīgu diasporas atbalsta politiku un pasākumus, kuri veicina diasporas latvisko identitāti un saikni ar Latvijas kultūru, ekonomiku, tautsaimniecību un zinātni, latviešu valodas, kultūras un tradīciju pieejamību diasporai un nodrošina labvēlīgus apstākļus remigrācijai. Atbilstoši šī likuma pārejas noteikumu 12.punkta 10.apakšpunktam Ministru kabinetam bija dots uzdevums izstrādāt likumprojektu, lai nodrošinātu iespēju ikvienam diasporas loceklim brīvprātīgi pievienoties valsts sociālās apdrošināšanas sistēmai, lai saņemtu vecuma pensiju. Likuma 5.panta 3.4 daļa paredz iespēju diasporas locekļiem brīvprātīgi pievienoties pensiju apdrošināšanai. Līdz ar to nosakāms, kā diasporas locekļi brīvprātīgi pievienojas valsts pensiju apdrošināšanai, vienlaikus precizējot noteikumu Nr.976 izdošanas tiesisko pamatu. Rezultātā tiek paplašināts sociālās apdrošināšanas sistēmas tvērums un diasporas locekļi, kuriem nerodas pienākums iesaistīties sociālās drošības sistēmā vai tiesības saņemt pensiju atbilstoši Eiropas Parlamenta un Padomes 2004.gada 29.aprīļa [Regulas (EK) Nr. 883/2004 par sociālās nodrošināšanas sistēmu koordinēšanu](https://eur-lex.europa.eu/legal-content/LV/AUTO/?uri=celex:32004R0883R(01)) (turpmāk — regula) noteikumiem vai atbilstoši Latvijas Republikas noslēgtajiem divpusējiem starptautiskajiem līgumiem sociālās drošības jomā, var pievienoties valsts pensiju apdrošināšanai brīvprātīgi.Noteikumu projekta 5.punkts cita starpā precizē noteikumu Nr. 976 1.pielikuma III.sadaļu, atbilstoši Invaliditātes likumā pieņemtajai terminoloģijai.  |
| 3. | Projekta izstrādē iesaistītās institūcijas un publiskas personas kapitālsabiedrības | Valsts sociālās apdrošināšanas aģentūra (turpmāk - VSAA). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekta mērķgrupa ir personas, kuras Diasporas likuma izpratnē uzskatāmas par diasporas locekļiem, un kuras brīvprātīgi vēlēsies pievienoties pensiju apdrošināšanai.  |
| 2. | Tiesiskā regulējuma ietekme uz tautsaimniecību un administratīvo slogu | Ņemot vērā nelielo personu skaitu, kas vispār brīvprātīgi pievienojas valsts sociālajai apdrošināšanai, noteikumu projektam nav ietekmes uz tautsaimniecību un administratīvo slogu. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc būtības šie ir tehniski grozījumi, kas nodrošinās VSAA iespēju saņemt iesniegumu no diasporas locekļiem, kuri brīvprātīgi pievienosies valsts pensiju apdrošināšanai. |
| 2. | Sabiedrības līdzdalība projekta izstrādē | Noteikumu projekts šo jomu neskar. |
| 3. | Sabiedrības līdzdalības rezultāti | Noteikumu projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | VSAA. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav plānota esošo institūciju likvidācija vai reorganizācija. Pēc noteikumu projekta spēkā stāšanās tā īstenošana notiks, izmantojot esošos cilvēkresursus. |
| 3. | Cita informācija | Nav. |

Labklājības ministre R.Petraviča

03.07.2019 10:39

678

L.Ramane, 67021687

Liene.Ramane@lm.gov.lv